google/wiki40b huggingface dataset:
Biro Timbang dan Ukur Antarabangsa

Sejarah

Biro ini telah ditubuhkan pada 20 Mei 1875, berikutan penandatanganan Persidangan Meter, sebuah perjanjian antara 51 negara (setakat Ogos 2008). Ia beribupejabat di Pavillon de Breteuil di Sèvres, Perancis, sebuah tapak berkeluasan 4.35 hektar (asalnya 2.52ha) yang diberikan kepada Biro oleh Pemerintah Perancis pada tahun 1876, di mana ia menikmati status luar wilayah yang dijelaskan dalam suatu dekri pemerintah Perancis No 70-820 bertarikh 9 September 1970.

Fungsi

Di bawah pihak berkuasa Persidangan Metrik, BIPM membantu untuk memastikan keseragaman berat dan ukuran SI di serata dunia. Ia berbuat demikian melalui satu siri jawatankuasa perundingan, yang ahlinya merupakan makmal metrologi negara persidangan ahli negara dan melalui kerja makmal sendiri.
Biro ini menjalankan penyelidikan yang berkaitan dengan pengukuran. Ia mengambil bahagian dan menganjurkan perbandingan antarabangsa piawaian pengukuran kebangsaan dan menjalankan penentukuran untuk negara anggota.
Biro ini turut mempunyai peranan yang penting dalam mengekalkan masa yang tepat di seluruh dunia. Ia menggabungkan, menganalisis, dan mepmuratakan piawaian masa atom rasmi negara-negara anggota di seluruh dunia untuk mencipta satu Waktu Universal Selaras (UTC) yang seragam dan rasmi.
BIPM juga penjaga prototaip antarabangsa kilogram.
PERKIM

Pertubuhan Kebajikan Islam Malaysia (PERKIM) ialah pertubuhan bukan kerajaan (NGO) yang membantu dan membimbing saudara baru di Malaysia dalam bentuk kewangan mahupun ilmu agama. Saudara baru yang berjaya dibimbing akan mencurahkan bakti meneruskan dakwah dalam kalangan masyarakat.
PERKIM ditubuhkan pada 19 Ogos 1960 bertujuan membantu orang ramai yang hendak memeluk agama Islam. Perkim mempunyai 13 bahagian iaitu di setiap negeri untuk menyampaikan syiar Islam.

Pengasas

Pengasas PERKIM ialah Tunku Abdul Rahman Putra al-Haj, Perdana Menteri Malaysia yang pertama.

Pengerusi PERKIM

Tan Sri SOK Ubaidullah (1960-1964) sebagai Yang Dipertua pertama PERKIM, memulakan usaha dakwah pada peringkat awalnya menekankan pendidikan kepada saudara baru dan umat Islam.
Pengganti beliau, Tan Sri Yusoff Ibrahim (1964-1968), Tan Sri Abdul Aziz Mohd Zain (1969-1971), Tan Sri Yusoff Ibrahim (1964-1968), bekas Perdana Menteri pertama, Tunku Abdul Rahman Putra Al-Haj (1974-1989), Tan Sri Abdul Taib Mahmud (1989-2006) dan Tun Dr Mahathir Mohamad (2006 sehingga sekarang).

Wanita PERKIM

Wanita PERKIM mengadakan aktiviti khususnya untuk wanita.

Kelab PERKIM

Kelab PERKIM ditubuhkan di beberapa institusi pengajian tinggi awam dan swasta. Anak muda akan memudahkan tugasan dakwah terutama dalam kalangan remaja terutama menerusi media internet.

Koperasi PERKIM

Koperasi PERKIM Malaysia Berhad terbuka kepada semua ahli PERKIM dan orang awam. PERKIM perlu menjana pendapatan untuk pertubuhan dan ahli. Koperasi ini menyediakan perlindungan insurans dan khairat kematian. Perasmian akan dilakukan Menteri Perdagangan Dalam Negeri, Koperasi dan Kepenggunaan, Datuk Ismail Sabri Yaakob.

Tokoh PERKIM

Antara tokoh Perkim ialah Dr Ridhuan Tee Abdullah, Ustaz Mohd Farid Ravi, Ustaz Muhammad Fitri Abdullah, Ustaz Muhammad Farhan Al-Hafiz, Puan Sofia Yeong Mei Foong dan Masyitah Choon. Mereka melafazkan syahadah dan PERKIM menjadi saksi.

Jubli Emas PERKIM

Penolong Setiausaha Agung Kehormat PERKIM, Datuk Hasbullah Lebai Isa menyatakan sambutan 50 tahun Perkim diadakan pada 5 hingga 7 November 2010. Acara kemuncak pada 6 Oktober apabila Perdana Menteri Malaysia, Datuk Seri Najib Tun Razak merasmikannya di Masjid Wilayah Persekutuan.
Dokumen sejarah penubuhan PERKIM diserahkan kepada Jabatan Arkib Negara. Buku ucapan Dr Mahathir Mohamad bertajuk Tajdid Pemikiran Islam Tun Dr Mahathir turut dilancarkan.
Konvensyen Tajdid Pemikiran Islam dirasmikan Menteri di Jabatan Perdana Menteri, Datuk Seri Jamil Khir Baharom. Kertas kerja disampaikan oleh Felo Universiti Kebangsaan Malaysia (UKM), Datuk Dr Ismail Ibrahim dan Pengarah Institut Islam Hadhari, Prof Datuk Dr Mohd Yusuf Osman dengan tajuk "Hala tuju Dakwah Ke arah Pembinaan Generasi Qurani Era Globalisasi". Kertas kerja dibahaskan Pensyarah Kanan Fakulti Sains dan Teknologi Universiti Malaya. Dr Mohd Zuhdi Marzuki dan Pengarah Institut Alam dan Tamadun Melayu, Prof Dr Abdul Latif Samian.
Barnstädt

Barnstädt merupakan sebuah kawasan perbandaran terletak di daerah Saalekreis, Saxony-Anhalt, Jerman.
Perbadanan Kemajuan Pertanian Selangor

Perbadanan Kemajuan Pertanian Selangor (PKPS) adalah sebuah agensi kerajaan di bawah kerajaan negeri Selangor. Ia berperanan membangunkan industri pertanian untuk mempercepatkan keadaan sosio-ekonomi negeri Selangor.

Sejarah

PKPS ditubuhkan pada 2 Januari 1972 di bawah Enakmen No.1972 dan melaksanakan aktiviti secara rasmi pada 1 Mac, 1973.
STS-31

Nota tambahan

Pada awalnya, misi ini dilancarkan pada tahun 1986 melalui pesawatnya, STS-61-J untuk Program Shuttle tetapi telah ditangguhkan kerana pesawat Shuttle Challenger mengalami kemalangan. Ketua misi ini pada awalnya diketuai oleh John Young yang mempunyai pengalaman di dalam tujuh pelancaran pesawat angkasa. Selepas operasi ditangguhkan, Loren J. Shriver dipilih mengetuai misi STS-31 sejak 1988.
Vignacourt

Vignacourt ialah sebuah komun yang terletak di komun Somme di Picardie di utara Perancis.
Senggarang

Senggarang merupakan sebuah pekan di Daerah Batu Pahat, Johor, Malaysia pada koordinat 1° 45' 0" Utara, 103° 3' 0" Timur. Antara tempat berhampiran ialah Batu Pahat, Parit Raja , Sri Gading, Rengit, Parit Botak, Parit Kemang, Taman Senggarang, Kampung Sungai Mati, Kampung Teluk Buloh dan lain-lain.
Penduduknya terdiri daripada orang Melayu dan Cina. Kaum Cina di sini mempunyai persatuan mereka iaitu Persatuan Cina Senggarang. ADUN bagi kawasan ini merupakan Khairuddin Abdul Rahim.
Volodymyr Zelensky

Kerjaya hiburan

Pada 2015, Zelensky membintangi sebuah siri televisyen berjudul Sluha Narodu, yang mengisahkan seorang guru sejarah sekolah tinggi yang meluahkan rasa bencinya terhadap rasuah yang berleluasa di Ukraine, yang kemudiannya terakam dan menular dalam kalangan rakyat Ukraine yang mendesaknya bertanding sebagai Presiden Ukraine - sebuah parti yang didasarkan kepada siri ini diasaskan dan didaftarkan secara rasmi sebagai platform Zelensky bertanding dalam bidang politik  tiga tahun kemudian pada 31 Mac 2018.
Kelayakan Piala Dunia FIFA 2018 – CONCACAF Pusingan Kelima

Kelayakan Piala Dunia FIFA 2018 – CONCACAF Pusingan Kelima akan dimainkan dari 11 November 2016 hingga 10 Oktober 2017.

Format

Tiga juara kumpulan dan tiga naib juara dari pusingan keempat akan bermain menentang satu sama lain di tempat sendiri dan tempat lawan dalam kejohanan kumpulan. Tiga pasukan teratas dalam kumpulan akan layak ke Piala Dunia FIFA 2018, dan pasukan keempat, akan mara ke Kalah-mati antara konfederasi.Peringkat ini adalah dirujuk sebagai Hexagonal atau Hex, dan telah digunakan oleh CONCACAF untuk menentukan peserta pusingan akhir Piala Dunia sejak kejohanan kelayakan untuk Piala Dunia FIFA 1998.
Cabutan untuk pusingan kelima (untuk menentukan jadual perlawanan) akan diadakan selepas pusingan keempat selesai.
Sekolah Kebangsaan Salor

Sejarah

Sejarah Sekolah Kebangsaan Salor
Kewujudan SK Salor berkait rapat dengan pembangunan kedai Salor pada awal abad ke-20. Walaupun sistem pengajian pondok sudah wujud di Kg Salor, namun kesan kemajuan sosial dalam negeri menyedarkan masyarakat betapa perlunya pendidikan moden.
Tiga orang penduduk tempatan yang prihatin telah mengambil keputusan menubuhkan satu institusi pendidikan moden. Mereka ialah Wan Mohamad bin Wan Ahmad, Hamzah bin Taib dan Salim Tok Mandor. Hasil kegigihan mereka serta sokongan penduduk kampung, maka wujudlah SK Salor pada 1919.
Sekolah pertama bertempat di bangunan kedai tiga pintu di tapak kedai Salor lama iaitu di pinggir Sungai Kelantan. Sekolah ini merupakan sekolah rakyat dan gurunya mengajar secara sukarela. Guru yang pertama di sekolah ini ialah Wan Mohamad bin Wan Ahmad. Pada tahun 1923, bilangan kelas telah meningkat sehingga kelas tiga. Jumlah murid adalah seramai 20 orang. Cikgu Wan Mohamad sahaja yang mengajar ketiga-tiga buah kelas tersebut.
Beberapa tahun kemudian, oleh kerana bilangan murid semakin bertambah, penduduk kampung meminta pihak kerajaan menyediakan sebuah sekolah yang lebih sesuai. Dengan itu, pada tahun 1937, sebuah sekolah baru mula dibina di Kg Jerulong, Salor  kepunyaan Haji Said bin Mohamad, yang terkenal dengan nama Tok Jerulong.
Pada tahun 1960, SRJK Salor (NEPTS) diwujudkan di bawah pentadbiran yang berasingan. Guru Besar yang pertama ialah Haji Mohamad bin Yusof dan disusuli pula oleh Haji Sidiq bin Yaacob. Pada tahun 1985, memandangkan bilik darjah tidak mencukupi dan ketiadaan padang permainan, pihak sekolah dan PIBG telah membuat permohonan tapak baru daripada pihak kerajaan. Pada 3 Disember 1995, SK Salor telah berpindah ke tapak lain iaitu di Kg Che Bee, Salor. Tapak ini mempunyai keluassan 12.1 ekar ini sebahagiannya diderma oleh jutawan Dato Ibrahim Haji Mohamad dan sebahagian lagi dibeli daripada lima orang penduduk tempatan. Bangunan sekolah baru ini terdiri daripada bangunan batu blok tiga tingkat dan sebuah kantin yang selesa.
Sehingga kini, sekolah ini telah ditadbirkan oleh 20 orang guru besar.
Hesdin

Hesdin merupakan sebuah komun di jabatan Pas-de-Calais di utara Perancis.
Jagadanandapur

Demografik 2001

Menurut bancian India pada tahun 2001, Jagadanandapur memiliki bilangan penduduk seramai 20,470. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Jagadanandapur memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 54% lelaki dan 46% wanita mampu membaca. 10% dari populasi berusia di bawah 6 tahun. (2001)
Taman Puchong Perdana, Puchong

Taman Puchong Perdana merupakan sebuah kawasan perumahan di kawasan Puchong, Selangor.
ChemChina

Syarikat Bluestar

ChemChina bermula sebagai sebuah kilang pelarut kecil bernama Bluestar Company (Cina ringkas: 蓝星公司), diasaskan pada 1984 oleh Ren Jianxin dengan pinjaman sebanyak 10,000-yuan. Ren mewujudkan empayar ChemChina dengan menguasai lebih dari 100 kilang kimia milik negara bermasalah di seluruh China, dengan kerajaan mengekalkan pemilikan. Sementara itu, beliau mengelak daripada melepaskan pekerja yang berlebihan dengan memindahkannya ke rantaian restoran Malan Noodle syarikat itu. Beliau membawa masuk perunding untuk mempromosi pengurusan syarikat, dan ia telah menjadi salah satu syarikat negeri China yang paling dinamik.

Pemerolehan Syngenta

Pada Februari 2016, ChemChina bersetuju untuk bidaan $43 billon untuk syarikat bioteknologi Switzerland Syngenta, pemerolehan asing terbesar oleh sebuah firma Cina.
Abu Syuja

Abu Syuja adalah seorang alim, Ahli fiqh, Imam dan Syeikh dari Mazhab Syafi'i. Beliau juga adalah pengarang kitab hadis fiqh yang terkenal di dalam mazhab Syafi'i yang bertajuk Al-Ghayah wa At-Taqrib (Hadis Abu Syuja). Namanya adalah Ahmad bin al-Husain bin Ahmad Al-Ashfahani yang dikenali dengan nama Al-Qadhi Abu Syuja' (Bapa keberanian). Sebutan dan Kunyah Abu Syuja’ disandangkan kepadanya, disebabkan beliau adalah seorang ulama yang berani dalam menegakkan kebenaran dan tidak takut dengan cacian orang lain didalam menegakkan keadilan. Ayahnya berasal dari Asfahan, Parsi (kini Iran) namun dia dilahirkan di Basrah, Iraq pada tahun 433 H. Beliau belajar dan mengajar fiqh Imam asy-Syafi’i di Basrah selama 40 tahun kemudian berhijrah ke kota Madinah dan meninggal dunia di sana pada tahun 593 H ketika berusia 156 tahun.
Saint-Pierre-la-Bourlhonne

Saint-Pierre-la-Bourlhonne merupakan sebuah komun di jabatan Puy-de-Dôme di tengah Perancis.
20 Safar

20 Safar merupakan hari ke lima puluh dalam kalendar Hijriah.
Piala Thomas 1955

Piala Thomas 1955 ialah kejohanan ketiga Piala Thomas, kejohanan utama badminton peringkat antarabangsa bagi berpasukan lelaki. Kejohanan ini dianjurkan di Singapore Badminton Hall, Singapura. Malaya menjadi juara bertahan untuk kali ketiga selepas menumpaskan Denmark 8-1 pada perlawanan akhir.
Enkirch

Enkirch merupakan sebuah kawasan perbandaran terletak di daerah Bernkastel-Wittlich, Rhineland-Palatinate, Jerman.
Haiwan buruan

Haiwan buruan (Inggeris Game meat) merupakan sebarang jenis haiwan yang diburu bagi tujuan sukan atau dijadikan makanan.
Jenis dan masa haiwan diburu bagi tujuan dijadikan sebagai makanan bergantung pada kawasan di dunia. Ia dipengaruhi oleh faktor cuaca, kepelbagaian haiwan, citarasa tempatan dan pandangan penduduk tempatan sama ada haiwan ini boleh diburu secara sah atau tidak. Kadang kala perbezaan juga dibuat bagi membezakan spesies haiwan tertentu sebagai contoh ayam belanda liar dan ayam belanda peliharaan.
Sultan Muhammad Jamalul Alam II

Menaiki takhta

Menjelang masa baginda naik takhta ketika hanya berumur 17 tahun, United Kingdom telah menjadikan Brunei sebagai sebuah negeri naungan. Tidak lama kemudian, suatu perebutan kuasa antara baginda, penetap-penetap British, dan golongan bangsawan tercetus. Disebabkan itu, sebuah Majlis Mesyuarat Negeri yang terdiri daripada dua orang bangsawan ditubuhkan pada tahun 1907 untuk memerintah bagi pihak baginda sehingga tahun 1918.

Sumbangan

Pada tahun 1906, Brunei mempunyai bendera negara sendiri. Pada tahun 1911, sistem pendidikan negaranya dikukuhkan dengan pembinaan sekolah-sekolah Melayu. Baginda juga menubuhkan pasukan Polis Brunei pada tahun 1921. Kemudian pada tahun 1922, rancangan pembangunan mula giat dijalankan. Baginda berpindah dari Istana Kampong Ayer ke Istana Majlis pada tahun itu. Kerja-kerja carigali minyak juga giat diusahakan pada zaman baginda.
Sewaktu pemerintahan baginda, wujud pelbagai kemudahan-kemudahan baharu seperti perkhidmatan elektrik, perkhidmatan pos dan perkhidmatan paip air disalurkan ke kawasan Bandar Brunei.

Lawatan Prince of Wales ke Brunei

Pada 19 Mei 1922, Prince of Wales berkenan melawat Brunei, sebagai antara siri lawatan baginda ke koloni-koloni British. Hadir untuk menyambut kedatangan tetamu negara itu ialah Sultan Muhammad Jamalul Alam II sendiri.

Kemangkatan

Pemerintahan baginda amat singkat. Penularan wabak penyakit malaria yang serius pada masa itu telah menyebabkan baginda mangkat pada 11 September 1924, pada umur 35 tahun, beserta 3 orang ahli keluarga baginda. Jenazah baginda disemadikan di Kubah Makam Diraja, Bandar Brunei, dan diganti oleh anakanda sulung baginda, Pengiran Muda Besar Ahmad Tajuddin.
Patur

Demografik 2001

Menurut bancian India pada tahun 2001, Patur memiliki bilangan penduduk seramai 20,531. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Patur memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 55% lelaki dan 45% wanita mampu membaca. 15% dari populasi berusia di bawah 6 tahun. (2001)
Adibah Yunus

Kehidupan awal

Beliau dilahirkan pada 5 Oktober 1988 di Seremban, Negeri Sembilan.

Kerjaya

Adibah Yunus memulakan kerjaya awalnya sebagai perunding kecantikan, seterusnya menjadi peragawati. Bakat beliau dikesan oleh penerbit filem dan bos Metrowealth Pictures, David Teo, yang yakin Adibah mempunyai masa depan yang cerah dalam bidang lakonan, beliau merupakan antara bakat baru yang diperkenalkan oleh Metrowealth bersama-sama dengan Wawa Zainal dan Shima Anuar. Beliau dipetik sebagai berkata:
"Saya memang ingin dikenali sebagai seorang pelakon sejak dari kecil lagi. Dan kepercayaan yang diberikan pihak MIG ini sebenarnya membuka peluang untuk saya berjinak-jinak dengan dunia lakonan,"
Adiba pertama kali muncul dalam telefilem bertajuk Impian Raya Emelyn yang bersiaran di TV9. Beliau membuat penampilan filem pertamanya pada 2012 menerusi filem aksi komedi arahan Ismail Bob Hasim, Taikun yang dibintangi oleh Angah Raja Lawak dan Along Cham. Adiba kemudiannya berlakon di samping Yana Samsudin dalam filem Wawa Semput, terbitan turunan dari filem Adnan Sempit lakonan Shaheizy Sam. 
Beliau juga muncul bersama Atikah Suhaime, Shima Anuar, Niezam Zaidi dan Mikail Andre dalam filem dokumentari seram Highland Tower arahan Pierre Andre yang berdasarkan dari tragedi Highland Towers pada 11 Disember 1993. Beliau kembali bekerja di bawah arahan Pierre menerusi filem Sniper yang ditayangkan pada 29 April 2014, lakonan Mikail dan Fadlan Hazim.
Adibah juga pernah muncul dalam siri drama online 13 episod, Si Montel yang disiarkan di Hypp TV.
Beliau mempunyai peranan utama sebagai Sarah dalam filem seram Badi arahan Eyra Rahman. Adiba menjayakan watak utama bersama Iqram Dinzly dan Azwan Kombos dalam siri drama seram Dendam Semalam yang disiarkan di Slot Azalea TV3.

Kehidupan peribadi

Pada 24 November 2017, jam 5.30 petang, beliau selamat diijabkabulkan dengan Hazwan As'ari yang juga adik kepada pelakon Johan As'ari. Perkahwinan tersebut berlangsung di Jempol, Negeri Sembilan.
Pada 5 Oktober 2017, sempena ulang tahun kelahirannya ke-29, Adiba membuat keputusan untuk memakai tudung. Dalam temuramah bersama Media Hiburan pada 3 November 2015, Adibah mengakui terlalu ‘bersih’ dari kontroversi membuatkan dirinya kurang dikenali berbanding pelakon lain.
Bambu Apus, Pamulang

Poskod

Poskod yang digunakan di Bambu Apus adalah 15415. Terdapat 8 buah desa di dalam daerah kecamatan Pamulang.
Ahmadiah Indonesia

Ahmadiyah Indonesia dinyatakan haram dan ajaran sesat oleh Menteri Agama Indonesia Suryadharma Ali kerana menyimpang dari al-Quran dan tidak mempercayai [[Nabi Muhammad] SAW sebagai nabi terakhir.
Pada 31 Julai 2010, kenyataan itu dikeluarkan di Madura, Jawa Timur semasa beliau merasmikan Madrasah Aliyah Al-Hamidiyah, Desa Senasen, Bangkalan.Penyebaran ajaran ini di Indonesia adalah dilarang. Polis Indonesia diarah bertindak tegas jika mendapati ajaran Ahmadiyah diajar .Rakyat tidak perlu bertindak tetapi laporkan sahaja pihak polis.Jangan berbuat kekerasan. Sebab agama Islam tidak menyukai kekerasan.
Niehl

Niehl merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Silat Gayung Pancaindera

Silat Gayung Pancaindera ialah sebuah Perguruan Silat yang bergerak di Pahang. Perguruan ini dikatakan adalah gabungan aliran Silat Minangkabau dan Silat Bugis. Silat ini dikembangkan oleh Abu Kassim bin Mohd Ali. Pelajaran silat ini termasuk langkah sembah perjuangan, belebat dengan langkah sendeng, Pancasila, Panca Indera dan Cekak Panca Indera.
Ivory (kugiran)

Ahli-ahli

Kumpulan Ivory terdiri daripada 4 orang anggota yang kesemuanya adalah lelaki. 1.(Sham)Shamsul Amsar Rasheed 2. (Usop)Yusop Abdul Ramli 3. (Spot) Shakir Abdullah 4. (Sally)Ros Hasrol Ahmad
Burung Helang Kembara Hitam

Ciri-ciri

Helang Kembara Hitam ialah haiwan berdarah panas, mempunyai sayap dan tubuh yang diselubungi bulu pelepah. Paruh tidak bergigi. Sebagai burung, ia membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.
Helang Kembara Hitam merupakan haiwan pemangsa. Bersaiz sederhana, (47 - 55 cm), makanan utamanya ialah haiwan kecil. Ia juga makan bangkai jika tiada makanan lain. Ia merupakan sejenis haiwan yang gemar bersendirian. Amat jarang ia dijumpai dalam kumpulan kecil.
Jantung Helang Kembara Hitam terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Makanan

Helang Kembara Hitam memakan haiwan-haiwan kecil.
Pangkat taksonomi

Dalam pengelasan biologi pangkat taksonomi merujuk kepada tahap (kedudukan relatif) dalam hierarki taksonomi. Pangkat taksonomi terdiri daripada spesies, genus, keluarga, dan kelas.
Setiap pangkat dibahagikan dalam beberapa sub-kategori yang kurang umum. Pangkat spesies dan spesifikasi genus yang spesies tersebut tergolong merujuk kepada asas pengelasan, oleh itu pangkat lain tidak perlu dinyatakan dalam spesifik.
Mengikut Kod Antarabangsa Tatanama Zoologi, pangkat taksonomi ditakrifkan sebagai:
Tahap, untuk tujuan tatanama, suatu dalam hierarki taksonomi (contohnya semua keluarga tergolong dalam tahap famili yang sama untuk tujuan tatanama walaupun pengelasannya terletak antara superfamili dan subfamili)
Penembakan Washington Navy Yard

Sebelum penembakan

Aaron Alexis, pelaku, tiba di daerah Washington, D.C., pada atau sekitar tanggal 25 Ogos 2013, dan tinggal di berbagai hotel. Pada saat pembantaian, ia telah tinggal di sebuah hotel Residence Inn di barat daya Washington sejak 7 September. Ia bekerja untuk subkontraktor pada perusahaan layanan kontrak Hewlett-Packard dan tinggal bersama lima kontraktor sipil lainnya.
Pada hari Sabtu 14 September, dua hari sebelum pembantaian, Alexis mengunjungi Sharpshooters Small Arms Range, di Lorton, Virginia, 15 batu (24 km) sebelah selatan dari Washington. Dia menyewa senapan di sana dan mencoba menggunakannya. Dia kemudian membeli senapan Remington 870 dan dua kotak peluru.

Korban

Ada 13 korban tewas dalam insiden ini. Tersangka dan 11 korban lainnya tewas di tempat kejadian, sementara korban ke-13 yang ditembak di kepala meninggal di HJospital Universiti George Washington. Semua korban tewas adalah karyawan sipil atau kontraktor. Delapan lainnya terluka, tiga di antaranya tertembak. Korban yang terluka oleh tembakan (seorang polis laki-laki dan dua warga sipil perempuan) berada dalam kondisi kritikal di Ibu Hospital Washington.
Liborina

Liborina merupakan sebuah bandar dan komuniti yang terletak di wilayah Antioquia, Colombia.
Ulmet, Jerman

Ulmet merupakan sebuah kawasan perbandaran terletak di daerah Kusel, Rhineland-Palatinate, Jerman.
Michael Jeter

Michael Jeter (1952 – 2003) adalah pelakon Amerika Syarikat.
Charritte-de-Bas

Charritte-de-Bas merupakan sebuah komun di jabatan Pyrénées-Atlantiques di barat-daya Perancis.
Luragunglandeuh

Poskod

Poskod yang digunakan di Luragunglandeuh adalah 45581. Terdapat buah desa di dalam daerah kecamatan Luragung.
Bentzin

Bentzin merupakan sebuah kawasan perbandaran terletak di daerah Vorpommern-Greifswald, Mecklenburg-Vorpommern, Jerman.
Taman Bandung

Poskod

Poskod yang digunakan di Taman Bandung adalah 37491. Terdapat 13 buah desa di dalam daerah kecamatan Pauh.
Padamulya, Cipunagara

Poskod

Poskod yang digunakan di Padamulya adalah 41257. Terdapat buah desa di dalam daerah kecamatan Cipunagara.